# Juliana Canet i Pedemonte

Juliana Canet i Pedemonte (Cardedeu, 29 de gener de 1999) és una creadora de continguts audiovisuals, influenciadora, col·laboradora i presentadora de programes radiotelevisius en llengua catalana.

## Biografia

Va néixer i créixer a Cardedeu. És primogènita i té dues germanes i un germà. L'any 2016, després de descobrir el contingut a internet de l'influenciador català Joan Grivé, va decidir començar a pujar contingut a YouTube. Des de llavors, ha anat guanyant popularitat fins a convertir-se en una de les creadores de contingut en català més conegudes i una de les principals referents.
A partir de la seva creixent popularitat a internet, la Corporació Catalana de Mitjans Audiovisuals ha comptat amb ella en diversos programes. A la ràdio i a internet, va copresentar el programa Adolescents iCat, a l'emissora iCat, i va col·laborar a Adolescents XL, de Catalunya Ràdio. Actualment, copresenta Que no surtí d'aquí, juntament amb Roger Carandell i Marta Montaner, també a Catalunya Ràdio.
Puntualment, també ha participat a El Matí de Catalunya Ràdio i a la versió radiofònica de l'APM. A la televisió, se l'ha pogut veure com a col·laboradora a una secció del Tot es mou de TV3 i com a presentadora a Món Maker, del canal infantil Super 3. Paral·lelament a la seva dedicació a les xarxes socials i a la comunicació, estudia filologia catalana a la Universitat Oberta de Catalunya (UOC).
És una de les impulsores del Canal Malaia. Des del 2022 té una secció de recomanacions literària al canal de YouTube de la Llibreria Ona. També és responsable de la col·lecció Brunzits, de Grup62.
El 2024 va guanyar el premi AMIC-Tresdeu de youtuber.

## Trajectòria
### Ràdio

* Adolescents iCat (iCat i Catalunya Ràdio, 2018-2019)
* XL (anteriorment conegut com Adolescents XL) (Catalunya Ràdio, 2020-actualitat), co-presentadora juntament amb Marta Montaner i Roger Carandell. Anteriorment amb Carandell i Joan Grivé.
* El suplement d'estiu (Catalunya Ràdio, 2022), col·laboradora juntament amb Marina Porras a una secció de recomanacions de llibres.
* Les muses (Catalunya Ràdio, 2022), co-presentadora juntament amb Ofèlia Carbonell.
* Que no surti d'aquí (Catalunya Ràdio/3Cat, 2023), programa de safareig amb Roger Carandell i Marta Montaner.
Col·laboracions esporàdiques
* APM (Catalunya Ràdio, 2020)
* El Matí de Catalunya Ràdio (Catalunya Ràdio, 2020)

### Televisió

* Tot es mou (TV3, 2019), col·laboradora puntualment.
* Món Maker (Canal Super 3, 2020)
* Tot són problemes (TV3, 2022), co-presentadora juntament a Serapi Soler i Patrick Urbano.
* Club Tàndem (TV3, 2024), co-presentadora juntament amb Marina Porras.

## Referències

* ↑ «Participants a la Festa dels Lectors de Cavall Fort». Ajuntament de Granollers. [Consulta: 26 octubre 2020].
* ↑ Puig i Sedano, Xavier. «Juliana Canet: "Una cultura normal també té continguts banals i programes del cor"». El Temps, 02-06-2020. [Consulta: 19 octubre 2020].
* 1 2 «Juliana Canet: 'Passar-s'ho bé durant una quarantena és de privilegiats'». [Consulta: 25 novembre 2020].
* ↑ Escolar, Scrabble. «Juliana Canet: “Si a internet no hi ha català, els adolescents no el parlaran”», 16-05-2020. [Consulta: 25 novembre 2020].
* ↑ «iCat estrena "Adolescents iCat", el programa de ràdio dels 'millennials' a YouTube i a Instagram». Corporació Catalana de Mitjans Audiovisuals, 18-11-2018 [Consulta: 12 agost 2019].
* ↑ CCMA. «La tarda de Catalunya Ràdio - Com serà el nou programa "Que no surti d'aquí"? - 3Cat». [Consulta: 1r desembre 2023].
* ↑ «Una colaboradora de TV3 pide hablar de la masturbación en catalán para que "el castellano no nos invada"» (en castellà). 20minutos, 09-12-2019. [Consulta: 16 maig 2020].
* ↑ CCMA. «"Món Maker", el nou programa del canal Super3 per als matins dels dissabtes, amb Juliana Canet i Rafel Vives», 07-05-2020. [Consulta: 25 novembre 2020].
* ↑ «Juliana Canet: “Si a internet no hi ha català, els adolescents no el parlaran”». Núvol, 06-08-2019 [Consulta: 12 agost 2019].
* ↑ Puig i Sedano, Xavier. «Juliana Canet: "Una cultura normal també té continguts banals i programes del cor"». El Temps, 02-06-2020. [Consulta: 12 febrer 2023].
* ↑ Oteo, Jana. «Més que llibreries». UIC Barcelona, 05-11-2022. [Consulta: 12 febrer 2023].
* ↑ NacióDigital. «Què és Brunzits, la nova col·lecció literària que lidera Juliana Canet?». [Consulta: 1r desembre 2023].
* ↑ «Els Premis AMIC-Tresdeu obren les votacions del públic». Comunicació 21, 14-03-2024. [Consulta: 30 març 2024].
* ↑ CCMA. «Informació del programa - Les muses - Catalunya Ràdio». [Consulta: 25 setembre 2022].